b'\n_START_ARTICLE_\nN\xc3\xa4lk\xc3\xa4peli \xe2\x80\x93 Matkijan\xc3\xa4rhi, osa 1\n_START_SECTION_\nTuotanto\n_START_PARAGRAPH_\n10. hein\xc3\xa4kuuta 2012 Lionsgate ilmoitti jakavansa kirjasarjan viimeisen osan Matkijan\xc3\xa4rhen_NEWLINE_kahteen osaan. N\xc3\xa4lk\xc3\xa4peli \xe2\x80\x93 Matkijan\xc3\xa4rhi, osa 1 -elokuvan ensi-ilta on 21. marraskuuta 2014 ja N\xc3\xa4lk\xc3\xa4peli \xe2\x80\x93 Matkijan\xc3\xa4rhi, osa 2 -elokuvan ensi-ilta on 20. marraskuuta 2015.\n_START_SECTION_\nKuvaukset\n_START_PARAGRAPH_\nElokuvan kuvaukset alkoivat 23. syyskuuta 2013 Atlantassa. Osa 1 kuvattiin samanaikaisesti Osan 2 kanssa.  _NEWLINE_Elokuvassa Plutarch Heavensbeeta n\xc3\xa4yttelev\xc3\xa4 Philip Seymour Hoffman l\xc3\xb6ydettiin kuolleena kotoaan New Yorkissa 2. helmikuuta 2014. Tuotantoyhti\xc3\xb6 Lionsgate julkaisi tiedotteen, jonka mukaan Hoffman oli kuvannut kaikki kohtauksensa Osasta 1 ja h\xc3\xa4nell\xc3\xa4 oli viikko j\xc3\xa4ljell\xc3\xa4 Osan 2 kuvauksista. Lionsgaten mukaan elokuvan ensi-iltaa ei jouduta siirt\xc3\xa4m\xc3\xa4\xc3\xa4n, koska suurin osa Hoffmanin kohtauksista oli saatu kuvattua.\n_START_SECTION_\nJulkaisu\n_START_PARAGRAPH_\nElokuvan virallinen teaser traileri julkaistiin 28. hein\xc3\xa4kuuta 2014.\n_START_SECTION_\nTuotto\n_START_PARAGRAPH_\nEnsi-iltaviikonloppunaan elokuva tuotti Yhdysvalloissa 123 miljoonaa dollaria, joka on vuoden 2014 paras avaustulos, mutta silti v\xc3\xa4hemm\xc3\xa4n kuin kaksi edellist\xc3\xa4 N\xc3\xa4lk\xc3\xa4peli-elokuvaa. Elokuva oli avausviikonloppunaan my\xc3\xb6s Suomen katsotuin. Sen n\xc3\xa4ki ensimm\xc3\xa4isen viikonlopun aikana yli 78 tuhatta katsojaa.\n_START_SECTION_\nArvostelut\n_START_PARAGRAPH_\nRotten Tomatoes -sivuston mukaan 223 arvostelun perusteella laskettuna kriitikoiden arvosteluista 65 prosenttia oli positiivisia.'